Dodge

Dodge on yhdysvaltalainen automerkki ja autonvalmistaja, jonka omistaa Stellantis.

Historia

Dodgen historia automerkkinä ja autonvalmistajana alkoi vuonna 1914, jolloin detroitilaiset veljekset John ja Horace Dodge perustivat Dodge Brothers Motor Vehicle Companyn. Dodgen ensimmäinen auto oli Old Betsy. Myöhemmin he alkoivat valmistaa kuorma-autoja, joita käytettiin mm. sodassa meksikolaista Pancho Villaa vastaan. Dodgen veljekset olivat entisiä polkupyörä- ja moottorivalmistajia, joilla oli takanaan jo vankka kokemus autonvalmistuksesta: vuosisadan alussa veljekset olivat suunnitelleet moottorinosia ensimmäisiin Oldsmobilen autoihin, olleet rahoittamassa Fordin autotehtaan perustamista ja myöhemmin myös valmistaneet osia ensimmäisiin Fordeihin.

Ensimmäinen maailmansota vaikutti Dodgen autotehtaan tuotantoon, ja Dodge aloittikin vuonna 1917 kuorma-autojen valmistuksen, ensin Yhdysvaltain maavoimille ja myöhemmin myös yksityisille ostajille. Dodge mielletään edelleen pääasiassa pickup-tyyppisten keveiden kuorma-autojen valmistajana: keveiden kuorma- ja lava-autojen osuus myynnistä on 78 % 1925 Dodgen autonvalmistus myytiin Dillon, Read & Companylle. Newyorkilaisten pankkien järjestämä kauppahinta, 146 miljoonaa dollaria, oli aikansa suurimpia. Kolme vuotta myöhemmin Dillon, Read & Company myi Dodgen autonvalmistuksen edelleen Chrysler Corporationille 1928. 1927 Dodge toi markkinoille ensimmäisen kokoteräksisen auton. Dodge oli myös ensimmäinen yhdysvaltalainen autonvalmistaja, joka avasi tehtaan myös Euroopassa. Dodgen kuorma-autoja ryhdyttiin myymään Graham-nimellä. Kuorma-autoista tuli suosittuja ja niiden valmistus siirrettiin Ison-Britannian tehtaaseen. Dodge otti käyttöön myös kahdeksansylinterisen rivimoottorin. Dodgen jouduttua Chrysler Corporationin haltuun Britannian tehdas siirrettiin Kewiin nykyisen Suur-Lontoon lounaisosaan. Kimmo Levä (toim.): Maantien ässät (Mobilia-vuosikirja 2005), s. 50–51. Kangasala: Mobilia-säätiö, 2005.

Toisen maailmansodan aikana Dodge valmisti lentokonemoottoreita ja kuorma-autoja. 182 hehtaarin alueelle Chicagoon perustettiin tehdas, missä valmistettiin pommikoneiden moottoreita. Kuorma-autoja meni vientiin 400 000. Pilot House-tyyppistä pick-upia alettiin valmistaa. Se pysyi tuotannossa sotilas- ja siviiliversioina vuoteen 1970.

1960-luvun lopulla Chrysler Corporation osti brittiläisen autovalmistajan Rootes Groupin, jolloin aiemmat Commer- ja Karrier-tavara-autot muuttuivat vähitellen Dodge-merkkisiksi. Vanha Kewissä Lontoon lounaispuolella sijainnut tehdas suljettiin ja brittiläisen Dodgen tuotanto keskitettiin Commerin tehtaalle Lutonin kaupunkiin. Commer-nimestä luovuttiin vuonna 1976, minkä jälkeen kaikki Chryslerin brittiläiset hyötyajoneuvot myytiin Dodge-nimisinä. Chrysler Corporation myi kaikki Euroopassa sijainneet tuotantolaitoksensa vuonna 1978 PSA-konsernille, jolta kuorma-autoliiketoiminta siirtyi edelleen Renaultille vuonna 1981. Viimeiset alun perin Dodge-nimisen mallisarjan kuorma-autot valmistuivat Britannian tehtaalta Renault-Dodge -nimisinä vuonna 1989. Renault puolestaan myi tehtaan vuonna 1993 Kiinaan.Markku Mäkipirtti: Brittiautot, s. 194–195. Tampere: Apali Oy, 2010. 

Dodge Suomessa
Ensimmäiset Dodge-autot tuotiin Suomeen 1920-luvun aikana. Dodgen ensimmäinen maahantuoja oli Ab Auto-Traktor Oy, joka edusti tuolloin myös mm. ranskalaisia Citroën-autoja.U. E. Moisala: Auto Suomessa: auton kaupan, käytön ja korjaamotoiminnan historia vuoteen 1983, s. 95. Helsinki: Autoalan Keskusliitto ry ja Autotuojat ry, 1983. . Toimitusjohtaja Väinö Broman perusti yhtiökumppaneineen vuonna 1934 yhtiön Uusi Autokeskus Oy – Nya Bilcentralen Ab, joka sai samana vuonna Dodgen edustuksen. Moisala 1983, s. 98. Vuonna 1939 Dodge oli Suomen kuudenneksi yleisin henkilöautomerkki 3,7 prosentin osuudella rekisteröidyistä autoista. Moisala 1983, s. 101.

Dodge-henkilöautojen tuonti Suomeen oli 1950-luvulla vähäistä tuontisäännöstelyn vuoksi, sen sijaan brittiläisiä Dodge-kuorma-autoja tuli maahan runsaasti.Olli J. Ojanen: Autot ja autoilu Suomessa 60-luvulla, s. 59–60. Alfamer Oy, 2002. . Myös brittiläisiä Dodge-linja-autoja tuli jonkin verran. Vuoden 1954 lopussa Suomessa oli rekisterissä 1 230 Dodge-henkilöautoa, jolloin se oli tilaston 18. sijalla. Mitä-Missä-Milloin, Kansalaisen vuosikirja 1956, s. 211. Helsinki: Otava, 1955. Henkilöautojen tuontisäännöstely päättyi vuonna 1962, minkä jälkeen Dodge Dart- ja Coronet-mallit tulivat suosituiksi varsinkin taksikäytössä. Autojen myynti Suomessa supistui voimakkaasti 1960-luvun jälkipuoliskolla, mikä vaikutti Dodgen myyntilukuihin. Vuonna 1967 rekisteröitiin 389 Dodge-henkilöautoa, mutta vuonna 1968 vastaava luku oli vain 47. Vuoden 1969 lopussa Dodge-henkilöautoja oli rekisterissä vajaat 2 900 kappaletta. Dodge-henkilöautojen lukumäärä kasvoi, mutta merkin osuus Suomen henkilöautokannasta supistui varsinkin japanilaisten autojen tultua Suomen markkinoille. Dodgen maahantuoja Autokeskus Oy (vuodesta 1964 Aro-Yhtymä Oy Autokeskus) oli aloittanut vuonna 1962 japanilaisten Datsun-autojen tuonnin. Moisala 1983, s. 349. Suomessa suosituin Dodge-malli 1970-luvulla oli Dartin seuraajaksi tullut Aspen. Dodge-henkilöautoja rekisteröitiin vuosikymmenen aikana noin 250 kappaletta ja huomattava määrä Dodge Coronet -farmariautoja sisustettiin ruumisautoiksi. Vuoden 1979 lopussa Suomen ajoneuvorekisterissä oli liki 3 700 Dodge-henkilöautoa, ja tilastossa se sijoittui Hondan ja Austinin väliin.Timo Laitinen: Auto 70-luvulla: nousun ja kriisin vuosikymmenellä (2. painos), s. 65. Helsinki: Alfamer Oy, 2013. .

Vuonna 1974 esiteltyjä brittiläisiä Dodge 100 -kuorma-autoja, jotka olivat luonteeltaan kevyitä jakeluautoja, tuotiin Suomeen 1980-luvulle saakka. Viimeisiin Dodge-kuorma-autoihin asennettiin suomalainen Valmetin dieselmoottori. Vuoden 1988 lopussa Suomessa oli rekisterissä 3 608 Dodge-henkilöautoa, jolloin se oli 28. yleisin henkilöautomerkki. Heikki Laurell (toim.): Suomen henkilöautot 1990, s. 42. Helsinki: Kustannus Oy Autotekniikka, 1990.

Vuoden 1999 lopussa Suomen moottoriajoneuvorekisterissä oli 4 127 Dodge-autoa vuosilta 1920–1998. Yksittäisistä malleista yleisimmät olivat henkilöautot Aspen (796 kpl), Dart (568 kpl) ja pakettiauto Tradesman (400 kpl). Kari Pynnä: Näillä ajamme: autokantatilasto 31.12.1999. Tekniikan Maailma 11/2000, s. 152. Helsinki: Yhtyneet Kuvalehdet.

 Automallit 
 Nykyiset mallit 
 Challenger 
 Charger 
 Durango 
 Grand Caravan 
 Journey 
 Neon

 Aiemmat mallit 
Katso Chrysler Corporation

 R/T 
Dodge on valmistanut vuodesta 1967 lähtien useita automalleja R/T-merkittyinä (Road/Track) versioina, joissa on tarjottu parempaa suorituskykyä tavallisiin versioihin verrattuna.

 Toisen maailmansodan aikaisia malleja 
Dodge WC-57
Dodge WC-62

Museoautoja
Vehoniemen automuseossa on yksi 1920-luvun Dodge näytteillä.
Museo Torpin Tykit Inkoossa on kolme Dodgea näytteillä.
Tekniikan Maailma -lehti lahjoitti 25-vuotisjuhlansa kunniaksi Liikkuvalle poliisille vuonna 1978 rekisterinumerolla TM-25 varustetun Dodge Aspen -auton, joka kuuluu nykyisin tieliikennemuseo Mobilian kokoelmiin. Laitinen 2013, s. 64. Mobilian kokoelmissa on myös puukaasuttimella varustettu vuosimallin 1939 Dodge-seka-auto, joka on kuulunut aiemmin Tampereen kaupungin liikennelaitokselle. Suomen Sotilas- ja Erikoisajoneuvohistoriallisen Museon näyttelyesite 1985, s. 17. Kangasala: Suomen Sotilas- ja Erikoisajoneuvohistoriallinen Museo, 1985.

Lähteet

Aiheesta muualla

 Dodge 
 Dodge-uutiset ja malliesittelyt Tuulilasissa 

*
Luokka:Seulonnan keskeiset artikkelit